stanford-oval/wikipedia huggingface dataset:
Melodi Grand Prix 2004
Tulos > Superfinaali

| Numero | Artisti | Kappale | Länsi-Norja | Pohjois-Norja | Etelä-Norja | Keski-Norja | Itä-Norja | Yht>  | Sija |
| --- | --- | --- | --- | --- | --- | --- | --- | --- | --- |
| 1 | Wig Wam | "Crazy Things" | 5 498 | 8 043 | 7 867 | 6 452 | 21 060 | 48 920 | 3 |
| 2 | Rebecca | "1000 and One Nights" | 5 073 | 9 654 | 7 208 | 8 309 | 16 431 | 46 675 | 4 |
| 3 | Knut Anders Sørum | "High" | 7 295 | 13 273 | 11 914 | 8 080 | 41 865 | 82 427 | 1 |
| 4 | Arlene Wilkes | "This Is Where You Got It From" | 4 701 | 9 137 | 8 349 | 5 691 | 28 403 | 56 281 | 2 |
Aiheesta muualla

Koko karsintafinaali NRK:n sivuilla
Melodi Grand Prix
| --- | --- |
1960–luku:   1960  1961  1962  1963  1964  1965  1966  1967  1968  1969 
1970–luku:   1970  1971  1972  1973  1974  1975  1976  1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Asómatos

| Asómatos Ασώματος |
| --- | --- |
 Asómatoksen kylä.
 Asómatos
 Koordinaatit: 35°11′29″N, 24°27′10″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Ágios Vasíleios
Hallinto:  
 – Asutustyyppi:  kylä
 – Kallikrates-koodi:  7302020501
Korkeus:  230 m
Väkiluku (2011):  230
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Asómatos (kreik. Ασώματος) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Kylän väkiluku on 230 (vuonna 2011).
Asómatoksen hautausmaata.
Asómatoksen kylä sijaitsee Kreetan eteläosissa noin 30 kilometriä etelään Réthymnosta, lähellä Kourtaliótiksen rotkon eteläpäätä. Se on rakennettu noin 230 metrin korkeuteen merenpinnasta laskettuna. Kylä on saanut nimensä, suomeksi ”Ruumiiton”, sen vanhasta Pyhille ”ruumiittomille” (Ágioi Asómatoi) eli enkeleille omistetusta kirkosta.
Asómatos muodostaa myös laajemman kyläyhdyskunnan (Τοπική Κοινότητα Ασωμάτου, Topikí Koinótita Asomátou), johon kuuluvat varsinaisen Asómatoksen kylän lisäksi Alempi Prévelin luostari (Káto Moní Préveli) ja Taempi Prévelin luostari (Píso Moní Préveli). Koko yhdyskunnan väkiluku on 232.
Aiemmin kylä kuului Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön.
Aiheesta muualla

Kuvia tai muita tiedostoja aiheesta Asómatos Wikimedia Commonsissa
Axel Teichmann

| Mitalit | Mitalit | Mitalit |  |
| --- | --- | --- | --- |
|  Axel Teichmann  |  Axel Teichmann  |  Axel Teichmann  |  |
Maa:   Saksa
Miesten maastohiihto
|  Olympialaiset  |  Olympialaiset  |  Olympialaiset  |  |
|  Hopeaa | Vancouver 2010 | parisprintti (v) |  |
|  Hopeaa | Vancouver 2010 | 50 km (p) |  |
| MM-kilpailut  | MM-kilpailut  | MM-kilpailut  |  |
|  Kultaa | Val di Fiemme 2003 | 15 km (p) |  |
|  Kultaa | Sapporo 2007 | yhdistelmäkilpailu |  |
|  Hopeaa | Val di Fiemme 2003 | 4×10 km viesti |  |
|  Hopeaa | Oberstdorf 2005 | parisprintti (v) |  |
|  Hopeaa | Oberstdorf 2005 | 4×10 km viesti |  |
|  Hopeaa | Liberec 2009 | parisprintti (p) |  |
|  Hopeaa | Liberec 2009 | 4×10 km viesti |  |
|  Pronssia | Oslo 2011 | 4×10 km viesti |  |
Axel Teichmann (s. 14. heinäkuuta 1979 Ebersdorf, Itä-Saksa) on saksalainen entinen maastohiihtäjä.
Teichmann nousi hiihtomaailman tietoisuuteen, kun hän vuonna 1999 voitti juniorien maailmanmestaruuden 10 kilometrin perinteisen hiihtotavan kilpailussa sekä viestissä.
Aikuisten arvokisoissa Teichmann 2003 Val di Fiemmen MM-hiihdoissa voitti 15 kilometrin perinteisen hiihtotavan kilpailussa kultaa ja viestissä hopeaa. Kaksi vuotta myöhemmin Oberstdorfin MM-kisoissa hän saavutti hopeaa sekä viestistä että sprinttihiihdon parikilpailusta.
Kaudella 2004–2005 Teichmann voitti maastohiihdon maailmancupin kokonaiskilpailun. Hän on voittanut urallaan kahdeksan maailmancupin osakilpailua (tilanne 25.2.2009).
Teichmann jättäytyi pois 2006 Torinon olympialaisista. Sapporon MM-kisoissa 2007 Teichmann voitti 30 kilometrin yhdistelmäkilpailun puolen sekunnin erolla ennen maanmiestään Tobias Angereria. Liberecin MM-kilpailuissa 2009 hän sai hopeaa parisprintistä ja viestistä. Vancouverin olympialaisissa 2010 Teichmann oli hopealla 50 kilometrin perinteisen hiihtotavan yhteislähtökilpailussa ja vapaan hiihtotavan parisprintissä Tim Tscharnken kanssa. Oslon MM-kilpailuissa 2011 hän sai pronssia viestissä.
Aiheesta muualla

Virallinen kotisivu
Axel Teichmann Kansainvälinen hiihtoliitto (FIS). (englanniksi)
Miesten yhdistelmä-/takaa-ajohiihdon maailmanmestarit
Meze

Turkkilainen meze-lautanen.
Meze on Lähi-idän, itäisen Välimeren ja Balkanin alueilla suosittu alkuruokalajitelma. Sana meze tulee persian kielen sanasta مزیدن mazzidan, maistaa. Mezet ovat samankaltaisia kuin espanjalaiset tapakset.
Mezet ovat pieniä lautasella tarjottavia alkuruokia, jotka on suunniteltu nautittavaksi alkoholin kera tai muuten vain naposteltaviksi. Iranissa niitä tarjoillaan alkoholin ohella juhlissa tai vieraille. Kreikassa, Libanonissa, Syyriassa ja Turkissa mezejä tarjotaan nautittavaksi anisviinan kanssa kahviloissa ja baareissa. Niitä voidaan suurempina annoksina syödä myös pääruoaksi.
Mezeinä saatetaan Turkissa tarjota esimerkiksi oliiveja, pieniä viinilehtikääryleitä, leipää, valkosipulilla maustettua jogurttia ja tulista tomaatti-persilja-tahnaa.
Suosittuja Mezejä Libanonissa ja Syyriassa

Listassa mainittuja ruokalajeja saatetaan tarjoilla muissa meze-maissa jollain toisella nimellä.
Baba ghanoush (munakoisotahna)
Hummus (kikherne-tahinitahna)
Hummusta lihan kanssa (hummus bi'l-lahm)
Kibbeh (lampaanlihasta tehty paistettu pulla)
Kibbe Nayye (raakaa jauhettua lampaanlihaa)
Makkaroita (naqaniq, sujuq)
Kokonaisena paahdettuja pikkulintuja
Jogurttia
Labneh (jogurttijuusto)
Shanklish (juusto)
Kishkeh
Muhammara
Tabouli (salaatti, jossa vihreää salaattia, runsaasti yrttejä, bulguria)
Fattoush (salaatti, jossa paahdettua pitaleipää, tomaattia, kurkkua)
Sinappikaalisalaatti (salatat jarjir)
Artisokkasalaatti
Maria Chiara Giannetta

Maria Chiara Giannetta Barin kansainvälisillä elokuvafestivaaleilla vuonna 2022.
Maria Chiara Giannetta (s. 20. toukokuuta 1992 Foggia) on italialainen näyttelijä. Hän on näytellyt muun muassa karabinieerien kapteenia Anna Olivieria italialaisessa televisiosarjassa Isä Matteon tutkimuksia, jota on esitetty myös Suomessa Ylen kanavilla.
Elämäkerta > Teatteri

Giannetta aloitti näyttelijän uransa harrastelijateatterissa 11-vuotiaana ja siirtyi työväenteatteriin 14-vuotiaana, kunnes pääsi 19-vuotiaana opiskelemaan Rooman Centro sperimentale di cinematografian alaisuudessa toimivaan elokuvakouluun. Vuonna 2011 hän esitti Hunyak-Kitty Baxteria Roberto Galanon ohjaamassa versiossa näytelmämusikaalista Chicago, jossa esiintyi myös vuonna 2017.. Vuonna 2012 hän esiintyi kahdessa näytelmässä; Guglielmo Ferraiolan ohjaamassa Girotondossa ja Giuseppe Rascion Saapasjalkakissassa. Vuosina 2012–2013 Giannetta esiintyi Paola Capuanon näytelmässä I racconti di Silente.
Elämäkerta > Televisio

Vuonna 2016 teatterityö jatkui Roberto Galanon ohjaamassa näytelmässä Gretel. Un viaggio di solo ritorno, mutta Gianetta esiintyi myös televisiossa ohjelmissa Bacciato dal sole ja L’allieva. Vuosina 2017–2019 hän teki muutaman jakson kestoisia esiintymisiä televisiosarjoissa Un passo dal cielo ja Che Dio ci aiuti
Vuonna 2018 Giannetta valittiin televisiosarjaan Isä Matteon tutkimuksia, jossa hän on näytellyt Spoleton karabinieerien kapteenia Anna Olivieria yhdennellätoista ja kahdennellatoista tuotantokaudella. Hän esiintyi sarjassa jo yhdeksännellä tuotantokaudella, mutta näytteli eri henkilöä yhden jakson verran.
Vuonna 2021 Giannetta esiintyy kirjailija Patrizia Rinaldin romaaniin perustuvassa Lux Viden tuottamassa sarjassa Blanca, jossa hän näyttelee heikkonäköistä etsivää Blanca Occhiuzzia..
Elämäkerta > Elokuvat

Elokuvien osalta Gianetta teki ensiesiintymisensä vuonna 2016 Marco Danielin ohjaamassa elokuvassa La ragazza del mondo.. Vuonna 2018 hän näytteli elokuvissa Ricordi? ja Tafanos. Hän on näytellyt myös elokuvissa Mollami ja Bentornato Presidente.
Elämäkerta > Musiikki

Vuonna 2020 Giannetta esiintyi kapteeni Olivierin roolissa myös muusikko Max Pezzalin musiikkivideolla Sembro matto, jossa Spoleton kuvauspaikkojen lisäksi esiintyi muita Isä Matteon tutkimuksia -sarjan kahdennentoista tuotantokauden henkilöitä.
Filmografia > Elokuvat

La ragazza del mondo, ohjaus Marco Danieli (2016)
Ricordi?, ohjaus Valerio Mieli (2018)
Tafanos, ohjaus Riccardo Paoletti (2018)
Mollami, ohjaus Matteo Gentiloni (2019)
Bentornato Presidente, ohjaus Giancarlo Fontana ja Giuseppe G. Stasi (2019)
Filmografia > Televisio

Baciato dal sole – lyhyttelevisiosarja (2016)
L’allieva – televisiosarja, jakso L’allieva (2016)
Un passo dal cielo – televisiosarja (2017)
Che Dio ci aiuti – televisiosarja (2017-2019)
Isä Matteon tutkimuksia – televisiosarja (2014, 2018-)
Buongiorno mamma - televisiosarja (2021)
Blanca - televisiosarja (2021)
Lyhytelokuvat

La guerra di Arturo, tuottanut JR Studio (2012)
Per tre soldi, ohjaus Michela Casiere (2012)
1989, ohjaus Francesca Mazzoleni (2015)
Fusa, ohjaus Paolo Strippoli (2016)
Righe, ohjaus Gino Palumbo (2016)
Renegade, ohjaus Letizia Lamartire (2016)
6.2 s, ohjaus Domenico Croce (2016)
Delicious Perspective, ohjaus Antonio Padovani (2017)
Olivia è tornata, ohjaus Francesco della Ventura (2018)
I santi giorni, ohjaus Rafael Farina Issas (2019)
Musiikkivideot

Sembro matto, ohjaus Cosimo Alemà (2020)
Teatteri

Chicago, ohjaus Roberto Galano (2011, 2017)
Girotondo, ohjaus Guglielmo Ferraiola (2012)
Saapasjalkakissa, ohjaus Giuseppe Rascio (2012)
I racconti di Silente, ohjaus Paola Capuano (2012-2013)
Gretel. Un viaggio di solo ritorno, ohjaus Roberto Galano (2016)
Merinisäkäs

Pullokuonodelfiini (Tursiops truncatus).
Merinisäkkäät ovat nisäkkäitä jota ovat sopeutuneet hyvin elämään merellisissä elinympäristöissä. Niiden kaksi pääryhmää ovat valaat ja eväjalkaiset. Myös jääkarhu, ranta- ja merisaukko sekä sireenieläimet lasketaan merinisäkkäiksi. Esihistoriallisina aikoina elivät myös lahko Desmostylia, karhusuku Kolponomos ja vesilaiskiaiset.
Aiheesta muualla

Kuvia tai muita tiedostoja aiheesta Merinisäkäs Wikimedia Commonsissa
Meriniemi

Meriniemi on Kotkassa Kotkansaarella sijaitseva vuonna 1898 valmistunut rakennus, joka rakennettiin alun perin Gutzeitin tehtaanjohtajan työsuhdeasunnoksi. Rakennuksen arkkitehtuuri edustaa kertaustyyliä, missä on jäljitelty muun muassa uusrenessanssia. Pihalla sijaitseva tenniskenttä on rakennettu 1800-luvulla ja se on yksi Suomen vanhimmista tenniskentistä.
Historia

Meriniemen ensimmäinen asukas oli Gutzeitin tehtaanjohtaja Alexander Gullichsen perheineen ja palvelusväkineen. Hänen jälkeensä rakennuksessa asui vielä muitakin tehtaanjohtajia vuoteen 1962 saakka, jolloin Enso-Gutzeit lahjoitti rakennuksen Kotkan Pursiseuralle. Pursiseura on tämän jälkeen vuokrannut tiloja useille eri ravintoloitsijoille sekä yksityishenkilöille ja yrityksille.
Bandai Playdia

| Playdia |
| --- | --- |


Valmistaja:  Bandai
Sukupolvi:  Viides sukupolvi
Julkaisu:  1994
Tallennusväline:  CD-ROM
Edeltäjä:  Bandai RX-78
Seuraaja:  Apple Bandai Pippin
Lisää videopeliartikkeleitaVideopelien teemasivulla
Playdia on Bandain valmistama pelikonsoli, joka julkaistiin Japanissa vuonna 1994.
Laite oli suunnattu lapsille ja perheille. Pelivalikoima painottuu multimediaan ja opetuspeleihin.
Aiheesta muualla

Kuvia tai muita tiedostoja aiheesta Bandai Playdia Wikimedia Commonsissa
Viidennen sukupolven pelikonsolit
3DO
Amiga CD32
Apple Bandai Pippin
Atari Jaguar
Bandai Playdia
Casio Loopy
FM Towns Marty
Nintendo 64
NEC PC-FX
PlayStation
Sega Saturn
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Playdia
Käännös suomeksi
Apollon (kirjasarja)

| Apollon> The Trials of Apollo.Alkuperäisteos |
| --- | --- |
Kirjailija:  Rick Riordan
Kansitaiteilija:  John Rocco
Kieli:  englanti
Genre:  fantasia, nuortenkirjallisuus
Kustantaja:  Hyperion Books
Julkaistu:  2016-jatkuva
Suomennos
Suomentaja:  Ilkka Rekiaro
Kustantaja:  Otava

Löydä lisää kirjojaKirjallisuuden teemasivulta
Apollon (engl. The Trials of Apollon) on yhdysvaltalaisen Rick Riordanin kirjoittama kirjasarja. Kirjasarja kertoo kuolevaiseksi muutetun Apollonin seikkailuista. Se sijoittuu samaan universumiin kuin muutkin Riordanin kirjasarjat.
Kirjat > Vaiennut Oraakkeli

Kirja alkaa Apollonin pudotessa New Yorkiin kuolevaisteininä nimeltä Lester Papadopoulus. Hän oli suututtanut isänsä Zeuksen roomalaisten ja kreikkalaisten puolijumalien sodan takia ja tämä oli ottanut häneltä jumalalliset voimat. Kujalla hän tapaa Demeterin kodittoman lapsen, Meg McCaffreyn. Apollon luulee, että hänen pitää tehdä muutama helppo tehtävä saadakseen kuolemattomuutensa takaisin ja hän ja Meg menevät Percy Jacksonin avulla Puoliveristen leirille. Siellä heille selviää, että useat oraakkelit ovat lakanneet toimimasta.
Kirjat > Synkkä Ennustus

Kirja jatkaa Apollonin tarinaa kuolevaisena. Hän matkaa Pohjois-Amerikassa ja yrittää saada oraakkeleita entiselleen Leo Valdezin, Kalypson ja Festus-lohikäärmeen avulla.
Kirjat > Palava Labyrintti

Leon ja Apollonin tiet erkanevat. Leon pitää kiirehtiä Juppiterin leiriin varoittamaan tulevasta uhasta. Apollonilla taas on omat ongelmansa. Hänen täytyy kohdata odottamattomat vaarat, kolmas keisari ja olla valmis uhraamaan kaikki, jopa oma henkensä.
Mat Madiro

| Mathew Mediro |
| --- | --- |

Henkilötiedot
Syntynyt: 30. syyskuuta 1991 (ikä 33)
Ammatti:  muusikko
Muusikko
Taiteilijanimi:  Mat Madiro
Aktiivisena:  2014–
Tyylilajit:  metalcore, heavy metal, thrash metal
Soittimet:  rummut
Yhtyeet:  Trivium (2014–2015)
Levy-yhtiöt:  Roadrunner Records
Aiheesta muualla
Kotisivut
  [ Muokkaa Wikidatassa ] [ ohje ]  
Mathew Madiro (s. 30. syyskuuta 1991) on yhdysvaltalainen metallimusiikin rumpali. Hän on soittanut metalcore-yhtye Triviumissa vuosina 2014–2015. Madiro on työskennellyt aiemmin yhtyeen rumputeknikkona.
Aiheesta muualla

Mat Madiro Encyclopaedia Metallumissa (englanniksi)
Maverickin piirikunta

Maverickin piirikunta (engl. Maverick County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 57 887. Piirikunnan hallintokeskus ja väkiluvultaan suurin kunta on Eagle Passin kaupunki. Piirikunta perustettiin vuonna 1885.
Aiheesta muualla

Kuvia tai muita tiedostoja aiheesta Maverickin piirikunta Wikimedia Commonsissa
Mesquite (Nevada)

| Mesquite |
| --- | --- |
 Mesquiten pääkatu
 lippu

Valtio:  Yhdysvallat
Osavaltio:  Nevada
Piirikunta:  Clark
Pinta-ala:  
 – Kokonaispinta-ala:  82,95 km²
 – Josta vettä:  1,14 km² 
Väkiluku (2020):  20 471
 – Väestötiheys:  250 as./km²
Motto::  "Escape, Momentarily"
 
 https://www.mesquitenv.gov 
Infobox OKVirheellinen NIMI-arvo: 
Mesquite on kaupunki Nevadan osavaltiossa, Yhdysvalloissa. Sen väkiluku oli 20 471 vuonna 2020. Kaupunki sijaitsee Clarkin piirikunnan koillisnurkassa. Mesquitessa on useita kasinoja ja golfratoja.
Väestö

Vuonna 2020 Mesquiten 20 471 asukkaasta valkoisia oli 81,4 %, aasialaisia 2,5 %, mustia 1,0 % ja alkuperäisasukkaita 0,7 %. 21,5 % asukkaista puhui kotonaan jotain muuta kieltä kuin englantia ja 12,4 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Mesquite (Nevada) Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Metsän sanomia joka vuodelle

| Metsäsanomat joka vuodelle (1945), Metsän sanomia joka vuodelle (1955)> Lesnaja gazeta.Alkuperäisteos |
| --- | --- |
Kirjailija:  Vitali Bianki
Kuvittaja:  V. Kurdov
Kieli:  venäjä
Suomennos
Suomentaja:  Elsie Resch 1945, Lyyli Pikkuvirta 1955
Kustantaja:  Kustannus Oy SMIA 1945, Karjalais-suomalaisen SNT:n valtion kustannusliike 1955
Julkaistu:  1945 ja 1955
Sivumäärä:  266, 354
Löydä lisää kirjojaKirjallisuuden teemasivulta
Metsän sanomia joka vuodelle (ven. Лесная газета на каждый год) on Vitali Biankin ensipainoksena vuonna 1928 ilmestynyt kalenterimainen kuvakirja lapsille. Se on ilmestynyt seitsemänä koko ajan kehitettynä ja laajennettuna painoksena. Se noudattaa vuodenkiertoa, ja kirjan ideana onkin olla sama vuodesta toiseen. Koko vuodenkierto on jaettu kuukausiin, jotka eivät ole samat kuin kalenterikuukaudet. Joka kuukauden kohdalla on luontoaiheisia juttuja. Julkaisun ideana oli opettaa lapsille kevyessä muodossa luonnontiedettä, erityisesti eläin- ja kasvioppia. Vakituiset metsäavustajat saavat juttunsa ikään kuin uutisina lehteen. Metsän sanomiin kuuluu myös muun muassa osuus metsästyksestä kuukausittain, ja tässä seurataan kokenutta metsästäjää Sysoi Sysoitšia. Onpa joukossa jopa joutsenen kevätmetsästyskin, joka kuuluu olleen ankarasti kiellettyä jo kirjan julkaisuaikoihin.
Teos on julkaistu suomeksi Petroskoissa 1955. Julkaisusta on aiempikin, Suomessa SMIA-kustantamon julkaisema Elsie Reschin suomennos nimellä Metsäsanomat joka vuodelle, vuodelta 1945, joka on sisällöltään suppeampi. Siitä puuttuvat muun muassa radioamatöörien tiedotteet eri puolilta Neuvostoliittoa, esimerkiksi tiedote Mustanmeren iloisten delfiinien pyyntiajasta.
Venäjänkielistä alkuperäisteosta on saatavissa myös äänikirjana.
Maverik Center

| Maverik Center |
| --- | --- |

Rakennuksen tiedot
Koordinaatit:  40°42′9.8″N, 111°57′1.5″W
Rakennustyöt aloitettu:  22. maaliskuuta 1996
Avattu:  21. syyskuuta 1997
Hoitaja:  Centennial Management Group, Inc.
Aiemmat nimet:  E-Center
Käyttäjät
 Utah Blaze 
Katsojakapasiteetti
 Jääkiekko: 10,100   Koripallo: 12,500   Tapahtumat: 12,000 
Lisää rakennusartikkeleitaArkkitehtuurin teemasivulla
Maverik Center  on monitoimihalli West Valley Cityssä, Utahissa. Halli avattiin 21. syyskuuta 1997. Hallissa pelattiin myös jääkiekkoa talviolympialaisissa 2002.
Aiheesta muualla

Kuvia tai muita tiedostoja aiheesta Maverik Center Wikimedia Commonsissa
Maverik Center
McCord

McCord on muun muassa seuraavien henkilöiden sukunimi:
AnnaLynne McCord (s. 1987), yhdysvaltalainen näyttelijä
Kent McCord (s. 1942), yhdysvaltalainen näyttelijä
Marilyn McCord Adams (1943–2017), yhdysvaltalainen filosofi, teologi ja kirjailija
Scott McCord (s. 1971), englantilais-kanadalainen näyttelijä ja blueslaulaja
Tim McCord  (s. 1979), yhdysvaltalainen basisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ağdaş

| Ağdaş |
| --- | --- |
 Ağdaş
 Koordinaatit: 40°39′0″N, 47°28′34″E 
Valtio:   Azerbaidžan
Piiri:  Ağdaş
Kaupungiksi:  1900
Väkiluku (2010):  25 300
Infobox OKVirheellinen NIMI-arvo: 
Ağdaş (ven. Агда́ш, Agdaš) on kaupunki Azerbaidžanissa. Se sijaitsee Širvanin tasangolla 249 kilometriä Bakusta länteen. Kaupunki on Ağdaşin piirin keskus. Sen kautta kulkee Bakusta Georgian rajalle johtava M1-valtatie. Asukkaita on 25 300 henkeä (vuonna 2010).
Paikkakunta tunnetaan 1500-luvulta lähtien. 1700-luvulle saakka seudulla oli puoli-itsenäinen Ərəşin sulttaanikunta. Vuonna 1873 perustettiin Jelizavetpolin lääniin kuulunut Ərəşin kihlakunta. Sen keskuksesta tuli Ağdaşin kaupunki vuonna 1900.
Ağdaş on maatalousalueen keskus, jossa toimii elintarvike- ja jalostusteollisuutta. Kaupungissa on keskiasteen oppilaitoksia, museo ja teatteri. Nähtävyyksiin kuuluvat 1800-luvulla rakennettu karavaaniseraiji ja moskeija.
Aşağı Ağcakənd

| Aşağı Ağcakənd Շահումյան |
| --- | --- |
 Näkymä Aşağı Ağcakəndiin vuonna 2011.
 Aşağı Ağcakənd
 Koordinaatit: 40°25′20″N, 46°33′36″E 
Valtio:   Azerbaidžan
Piiri:  Goranboy
Väkiluku (2010):  200
Infobox OKVirheellinen NIMI-arvo: 
Aşağı Ağcakənd (arm. Շահումյան, ven. Нижний Агджакенд, Nižni Agdžakend) on taajama Azerbaidžanin Goranboyn piirissä. Se sijaitsee Pienen-Kaukasuksen reuna-alueella noin 35 kilometriä Goranboysta lounaaseen.
Aşağı Ağcakəndin kylästä tuli hallintopiirin keskus vuonna 1931. Vuonna 1938 se sai nimen Şaumyan (ven. Шаумя́новск, Šaumjanovsk) Stepan Šaumjanin mukaan. Vuonna 1961 siitä tuli kaupunkimainen taajama.
Etupäässä armenialaisten asuttama Šaumjanin piiri lakkautettiin ja liitettiin Goranboyn piiriin helmikuussa 1991. Vuoristo-Karabahin sodan aikana vuonna 1992 koko armenialaisväestö karkotettiin alueelta. Vuonna 2010 taajamassa oli 200 asukasta.
McComb (Mississippi)

| McComb |
| --- | --- |

 Koordinaatit: 31°14′41″N, 90°27′34″W 
Valtio:  Yhdysvallat
Osavaltio:  Mississippi
Piirikunta:  Pike
Pinta-ala:  
 – Kokonaispinta-ala:  30 km²
 – Josta vettä:  0,2 km² 
Korkeus:  6 m
Väkiluku (2000):  13 337
 – Väestötiheys:  446,9 as./km²
 – Metropolialue:  255 383
Aikavyöhyke:  UTC-6 (kesäaika UTC-5)
 
 http://www.mccombms.com/ 
Infobox OKVirheellinen NIMI-arvo: 
McComb on kaupunki Piken piirikunnassa Mississippin osavaltiossa Yhdysvalloissa. Kaupunki sijaitsee noin 130 kilometriä Jacksonista etelään.
Vuonna 2000 McCombin asukasluku oli 13 337, hieman yli tuhat enemmän kuin vuonna 1980. Kaupunki perustettiin vuonna 1872. Sen pinta-ala on 30,0 km², josta 0,52 % on vettä.
McCombin väestöstä 40,14 % on valkoisia ja 58,40 % afroamerikkalaisia. Muita etnisiä ryhmiä edustaa alle yksi prosentti kutakin. Kaupungista ovat kotoisin tunnetut muusikot Bo Diddley ja Britney Spears.
Medieval 2: Total War: Kingdoms

Medieval 2: Total War: Kingdoms on Creative Assemblyn julkaisema lisäosa Medieval 2: Total War -reaaliaikastrategia-/vuorostrategiapelille. Peli sijoittuu vuosille 1080–1530 jaa. eli samalle ajanjaksolle kuin alkuperäinen peli. Lisäosa on muutamia uusia ominaisuuksia lukuun ottamatta samankaltainen kuin alkuperäinen peli.
Uudistukset

Lisäosa tuo neljä uutta kampanjaa sekä lukuisia uusia pelattavia kansoja. Kampanjat sijoittuvat kokonaan uusiin karttoihin, Amerikkaan, Itämerelle, Britteinsaarille ja Lähi-itään.
Uudistukset > Americas

Tämä kampanja kertoo espanjalaisten tunkeutumisesta nykyisen Meksikon alueelle 1500-luvun alussa. Sääntöjä on muutettu siten, että Total War -kenraalit ovat nyt kuuluisia konkistadoreja, jotka nousevat laivasta historiallisesti täsmällisissä paikoissa: Cortés ja Coronado Veracruzissa ja De Montejo Jukatanin niemimaalla, jossa välillä jo rappioitunut mayojen korkeakulttuuri on nousemassa kohti uutta kukoistusta. Ranskalaiset ovat perustaneet siirtokuntia Floridan niemimaalle. Kampanjassa voi pelata Espanjalla, apasseilla, asteekeilla ja mayoilla. Mikäli pelin pelaa läpi, pelaaja saa uusiksi pelattaviksi kansoiksi taranscan-, chichimecha- ja tlaxcallans-asteekkiheimot.
Uudistukset > Teutonic

Teutonic-kampanjassa seurataan vuodesta 1250 alkaen Saksalaista ritarikuntaa, jonka tavoitteena on käännyttää Euroopan viimeinen pakanavaltio, Liettua, kristinuskoon. Pelin aikana liettualaisille tulee mahdollisuus muuttua katoliseksi valtioksi. Se parantaa maan teknologiaa ja luo lempeämmät suhteet ympäröiviin valtioihin, mutta sytyttää levottomuuksia ja kaikki pelaajan kauppiaat, papit, vakoojat ja salamurhaajat eroavat. Tanskalla on mahdollisuus perustaa Kalmarin unioni, jos se saa valloitettua tietyt alueet Skandinaviasta. Kampanja sisältää muitakin historiallisia tapahtumia, esimerkiksi Hansaliiton perustamisen. Kampanjassa voi pelata Liettualla, Tanskalla, Saksalaisella ritarikunnalla, Novgorodin tasavallalla sekä Puolalla ja Pyhällä saksalais-roomalaisella keisarikunnalla (vain pelin läpäisemisen jälkeen).